Diari Oficial de la Generalitat Valenciana


Sumari del DOGV 3459, del 23-03-1999 (1999/1811)

ORDRE de 16 de febrer de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la natura, d'una finca situada en la partida Lluent del terme municipal d'Oliva (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3459

Data del DOGV
:   23-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1811


Data del document
:   16-02-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Oliva
    * propietat immobiliària
    * cultura regional

ORDRE de 16 de febrer de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la natura, d'una finca situada en la partida Lluent del terme municipal d'Oliva (València). [1999/S1811]
  
Mitjançant escriptura de compravenda, atorgada davant el notari de València el senyor Fernando Senent Ana el 5 de febrer de 1999, la Generalitat Valenciana va adquirir una finca rústica situada en la partida Lluent del terme municipal d'Oliva (València), dins dels límits del Parc Natural del Marjal Pego-Oliva, per a incrementar la superfície i possibilitar la preservació de les espècies biòtiques i abiòtiques de la zona humida, atesa la seua consideració com Zona d'Especial Protecció per a Aus (ZEPA) i estar inclosa en la Xarxa Ecològica Natura-2000 de la Unió Europea a càrrec del programa Life.
  
Una vegada formalitzada l'adquisició, i de conformitat amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, es procedeix a l'afectació al domini públic de la Generalitat Valenciana de l'immoble esmentat.
  
En virtut de tot això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana.
  
ORDENE
  
Primer
  
Afectar al domini públic de la Generalitat Valenciana, amb efectes de 5 de febrer de 1999, amb la finalitat de protegir la natura, l'immoble que a continuació es descriu:
  
Rústica: terra arrossar, en la partida Lluent del terme d'Oliva, (polígon 15 parcel·les 583-A i 85), de 7 hectàrees, 44 àrees i 52 centiàrees i que confronta, al nord, Generalitat Valenciana, canal de reg enmig; al sud, Generalitat Valenciana; a l'est, canal del Bobar i camí de la sort del bancal, i a l'oest, canal enmig, que separa la finca del terme municipal de Pego (Alacant).
  
Consta en l'Inventari General de Béns i Drets de la Generalitat Valenciana amb el número A01/46/181/0007.
  
Segon
  
L'immoble queda integrat en el domini públic de la Generalitat Valenciana, i correspon a la Conselleria de Medi Ambient, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 16 de febrer de 1999
  
El conseller d'Economia, Hisenda i Administració Pública,